**ADEVĂRUL 2018**

**POLITICĂ**

***„Tatuatorul de la Auschwitz”, bestseller-ul lui Heather Morris, considerat neautentic de Memorialul de la Auschwitz***

**08.12.2018, 13:16**

„Tatuatorul de la Auschwitz”, de Heather Morris, un bestseller internaţional, care spune povestea de dragoste dintre un tânăr evreu slovac pe nume Lale şi o altă prizonieră a lagărelor de concentrare, pe nume Gita, a fost pus la îndoială de Centrul de cercetare asociat Memorialului de la Auschwitz, scrie The Guardian. Coperta romanului anunţă că „este bazat pe o poveste de dragoste şi supravieţuire adevărată şi puternică”, iar editorul notează că a fost făcută „fiecare încercare rezonabilă dea verifica faptele cu ajutorul documentării disponibile”. Totuşi, memorialul de la Auschwitz pune la îndoială aceste afirmaţie, susţinând că „romanul conţine numeroase erori şi informaţii inconsistente cu faptele, precum şi exagerări, interpretări greşite şi diminuări?”.  În raportul realizat de Wanda Witek-Malicka, de la Memorialul Auschwitz, este prezentată în special grija că afirmaţiile din carte îi vor face pe cititori să o trateze ca pe „o sursă de cunoaştere şi imaginaţie despre realitatea vieţii” în lagăre.  Autoarea romanului, Heather Morris, a povestit că Lali Sokolov i-a spus povestea pe când avea 87 de ani, după ce soţia sa, Gita Furman, murise. Romanul a intrat rapid în topul celor mai bine vândute cărţi, cu 400.000 de volume vândute numai în Marea Britanie.

***Victor Negrescu a demisionat din funcţia de ministru al Afacerilor Europene, înainte de remaniere***

**10.noiembrie.2018, 13:20**

Ministrul delegat pentru Afacerile Europene a demisionat din Guvern, cu doar câteva zile înainte de şedinţa Comitetului Executiv al PSD care ar fi decis remanierea. Victor Negrescu nu a putut fi contactat pentru a declara oficial motivele pentru care şi-a depus mandatul. Victor Negrescu, ministrul delegat pentru Afaceri Europene, a demisionat vineri din Cabinetul Dăncilă, imediat după o şedinţă de guvern, fiind nemulţumit în privinţa susţinerii pentru pregătirea preluării de către România a preşedinţiei Consiliului UE. Acesta este al treilea NP ministru care îşi depune mandatul înainte de remanierea care va urma în CEx. Într-o declaraţie pentru Agerpres, Negrescu a spus că îşi rezervă dreptul să îşi exprime punctele de vedere în cadrul Guvernului şi al Partidului Social Democrat. „Din respect pentru colegii mei şi pentru responsabilităţile pe care le am atât la nivel european, cât şi la nivel naţional, pe care le tratez cu seriozitate şi profesionalism, îmi rezerv dreptul să îmi exprim punctele de vedere în cadrul Guvernului, respectiv al Partidului Social Democrat, din a cărui conducere fac parte", a declarat Victor Negrescu. Demisia lui Victor Negrescu vine cu doar o lună şi jumătate înainte ca România să preia preşedinţia Consiliului UE, el fiind principalul responsabil de acest proces. Ministrul Fondurilor Europene, Rovana Plumb, a confirmat sâmbătă plecarea lui Negrescu din Executiv, însă nu a oferit detalii referitoare la motivele acestuia. Nu ştiu să fi avut nemulţumiri, probabil că e ceva de natură personală.

***Klaus Iohannis: Noi pendulăm între ceva ars şi o prăjitură foarte bună. Asta este evoluţia României în ultimul secol***

**10.noiembrie.2018, 14:54**

Preşedintele Klaus Iohannis consideră că, în ultimul secol, România a trecut prin perioade foarte bune, dar şi prin dictaturi cu rezultate groaznice, comparând acest traseu cu pendalurea între ceva ars şi o prăjitură foarte bună. Şeful statului spune că avem toate ingredientele necesare pentru a realiza o prăjitură foarte bună. Klaus Iohannis a fost prezent, sâmbătă, la un eveniment dedicat contribuţiei româneşti la dezvoltarea ştiinţei şi tehnicii în Anul Centar, care a avut loc la Ambasada României din Paris. Cu acest prilej, şeful statului a spus că România are oameni educaţi, posibilităţi şi dorinţa societăţii şi că mai trebuie studiat cum le aducem pe toate acestea împreună.“ Avem tot ce ne trebuie. Avem oameni educaţi, avem posibilităţi, avem dorinţa societăţii. Ceea ce probabil mai trebuie studiat este cum le aducem pe toate împreună, care este unificatorul, care este catalizatorul. E ca şi cum ne-am pregăti să facem o prăjitură foarte bună şi avem pe masă toate ingredientele: făină, zahăr, nuci, unt, ce vreţi. Şi ne uităm la ele şi cineva întreabă: aveţi tot ce vă trebuie? Da. Dar de acolo urmează pasul cel mai important de a pune toate ingredientele laolaltă în aşa fel încât să iasă o prăjitură foarte bună, şi nu ceva ars care este mai degrabă jenant”, a explicat Klaus Iohannis. El a mai spus că România în ultimul secol a pendulat între ceva ars şi o prăjitură foarte bună.

***Băsescu, ironii despre deplasările Vioricăi Dăncilă: Bietul premier al României merge şi el pe unde mai este primit***

**07.noiembrie.2018, 14:20**

Fostul preşedinte Traian Băsescu a lansat, miercuri, critici la adresa Vioricăi Dăncilă şi a ministrului de Externe, afirmând că în scurt timp România va prelua preşedinţia Consiliului UE, însă premierul preferă să „colinde” în lumea arabă, în loc să meargă în marile capitale ale Europei. Meleşcanu este cel mai important agent de turism pentru turnee în lumea arabă. Turcia, Emiratele Arabe Unite, Kuwait, Sultanatul Oman, Qatar, Dubai, Abu Dhabi, Kuwait City, Muscat şi Doha sunt puncte turistice de escală pentru discuţii cu şeicii legat de priorităţile României în preşedinţia rotativă a UE. În pregătirea mandatului României, Viorica şi Meleşcanu i-au invitat pe şeici să vină cu banii lor în ţară şi să are pământul, să mulgă vaca, să tundă oaia lui Daea şi nu în ultimul rând să facă turism. Cu 7 săptămâni înaintea preluării preşedinţiei UE, destinaţiile premierului şi ale ministrului de externe trebuiau să fie Paris, Varşovia, Madrid, Berlin, Londra, Haga, Bruxelles, Praga, Viena, Dublin, Lisabona pentru ca premierul Dăncilă să afle şi să înţeleagă direct de la omologi priorităţile fiecărei ţări, ce poate şi ce nu poate accepta fiecare din statele membre legat de Brexit, migraţie, bugetul UE, emisii de carbon (încălzirea globală), relaţia cu Iranul şi soluţia pentru Siria, politica energetică, securitatea UE, Strategia Dunării, evoluţiile viitoare ale UE şi nu în ultimul rând proiectul severei rezoluţii care vizează România aflat în pregătire la Parlamentul European“, a scris pe Facebook fostul preşedinte Traian Băsescu.

***Traian Băsescu ironizează 11 măsuri ale Guvernului: Să vină Caragiale, să plece guvernul!***

**05.noiembrie.2018, 21:09**

Fostul preşedinte Traian Băsescu ironizează, într-o postare pe Facebook, unsprezece măsuri şi acţiuni ale Guvernului, precum creşterea salariilor şi a pensiilor, construcţia de şcoli, spitale şi autostrăzi.

„Să vină Caragiale, să plece guvernul!”, scrie Băsescu.

„1. Vă mărim salariile cu 25%, dar nici chiar aşa, că doar transferăm contribuţia la CAS de la angajator la angajat;

2. Vă mărim pensiile, dar nici chiar aşa, mărim preţul la gaze şi energie electrică, nu vă mai dăm indexarea de la 1 ianuarie, dăm drumul la inflaţie şi depriciem moneda naţională;

3. V-am construit sute de şcoli, dar nici chiar aşa, erau biserici;

4. Am salvat absorbţia fondurilor europene prin proiecte derulate în România, dar nici chiar aşa, din banii europeni am plătit şi noi cam trei miliarde de Euro datorii vechi;

5. V-am construit autostrăzi, dar nici chiar aşa, au fost câteva drumuri pietruite pe la baronii locali de încredere;

6. V-am făcut spitale regionale, dar nici chiar aşa, că visul nostru este să vă vedem betegi ca să vă miluim cu ajutoare sociale;

7. V-am reformat justiţia astfel încât să fie respectate drepturile omului, dar nici chiar aşa, doar cât să ne scăpăm şeful;

8. V-am scăpat de microfoanele «statului paralel», dar nici chiar aşa, unde lipsesc ni le băgăm singuri în priză.

9. V-am scăpat de «statul paralel», dar nici chiar aşa, că mai ducem şi noi pe la K2 şi T14 un vinuţ franţuzesc, un porcuşor ca să dăm şoric la tot poporul, mai mângâiem o mânuţă în ghips, mai stabilim câteva victime ale «statului paralel»;

10. V-am găsit dosarul lui Augustin Lazăr care îl avea pe Lazăr ca şantajist, dar nu era chiar Lazăr, ci era Lazăr.

***Olguţa Vasilescu: Salariile bugetarilor vor creşte în fiecare an cu 25% din diferenţa între salariul prevăzut pentru 2022 şi cel din prezent***

**04.noiembrie.2018, 23:52**

Ministrul Muncii, Lia Olguţa Vasilescu a declarat, duminică seară, că, începând de anul viitor şi până în 2022, salariile bugetarilor vor creşte, în fiecare an, cu 25% din diferenţa dintre salariul pe care urmează să îl aibă în 2022 şi cel din prezent. Totodată, Vasilescu a anunţat că se va face o reorganizare la nivelul ministerului, care are patru entităţi în subordine, în judeţe.  
„În fiecare an, începând din 2019 până în 2022, se creşte la bugetari cu 25% din diferenţă la salariu. Atenţie, ce înseamnă această diferenţă, pentru că au fost multe confuzii în ultima perioadă, s-a spus că se creşte cu 25% pe brut, de la 1 ianuarie. Nu, este 25% din diferenţă. De exemplu, eu am acum un salariu, să zicem, de 2.000 de lei şi în grilă, în lege, este scrisă o cifră de 6.000 de lei care ar trebui să fie salariul meu în 2022. Asta înseamnă că diferenţa între ceea ce am acum în plată şi ceea ce urmează să primesc în 2022, când este intrarea efectivă a legii în vigoare, este de 4.000 de lei. 25% din această diferenţă înseamnă 1.000 de lei creştere în fiecare an", a spus ministrul Muncii, Lia Olguţa Vasilescu, la Antena 3. Ea a adăugat că educaţia şi sănătatea au fost tratate ca domenii prioritare.

„Medicii şi asistentele au urcat direct pe grila din 2022, deci ei de la 1 ianuarie nu vor mai avea niciun fel de creştere, în schimb ceilalţi din sectorul sanitar vor avea, biologi, chimişti, farmacişti, iar educaţia a avut o creştere de 25% anul acesta, deci 25% raportat la salariul de anul trecut. Diferenţa lor, până în 2022, le-a mai rămas destul de mică de recuperat", a mai afirmat Vasilescu. Întrebată dacă sunt posibile disponibilizări, ea a răspuns afirmativ.

***Băsescu, mesaj pentru Toader: Domnule profesor, e groasă, omule. Ai încurcat Lazării. Profesorul de gimnaziu o să-i dea cu raportul în cap rectorului***

**01.noiembrie.2018, 10:59**

Fostul preşedinte Traian Băsescu i-a transmis ministrului Justiţiei, Tudorel Toader, un mesaj, pe

pagina sa de Facebook, prin care îl critica pentru confuzia realizată între procurorul general Augustin Lazăr şi procurorul Cristian Lazăr. Acesta a precizat că o astfel de situaţie nu poate avea decât două soluţii: „ori scuze publice cu recunoaşterea erorii, ori demisia”. „Tudorel Toader! Domnule profesor, e groasă omule. Ai încurcat Lazării. Ţi-ai scufundat singur propriul raport de revocare a procurorului general”, a scris Băsescu pe pagina sa de Facebook. Traian Băsescu susţine că „pentru tărăboiul stârnit n-au mai rămas decât două soluţii: ori scuze publice cu recunoaşterea erorii, ori demisia”. Fostul preşedinte precizează că „despre revocarea lui Augustin Lazăr nici nu mai poate fi vorba”, iar „profesorul de gimnaziu Iohannis o să-i dea cu raportul în cap rectorului, profesor universitar, doctor şi veneţian Tudorel Toader până când îl retrogradează la gradul de învăţător stagiar”. Ministerul Justiţiei a publicat, miercuri seară, precizări privind numirea în funcţia de procuror general a lui Augustin Lazăr, fiind identificate „probleme" în procedura de numire. Astfel, se arată că în dosarul de numire de la Ministerul Justiţiei s-a identificat o ordonanţă de clasare pentru un dosar deschis în anul 2013 pe numele primarului municipiului Sibiu de la acea dată, Klaus Iohannis.

***Toader a postat poze de la o nuntă la care a participat fiul său, în timp ce, în plen, Opoziţia citea moţiunea simplă împotriva lui. „Sunteţi călăul Justiţiei“***

**30.octombrie.2018, 10:12**

Deputaţii au dezbătut, marţi, moţiunea simplă împotriva ministrului Justiţiei, Tudorel Toader. În timp ce un deputat al USR citea moţiunea, Toader posta pe Facebook fotografii cu fiul său. Ministrul a fost acuzat de un deputat al PNL că e „călăul Justiţiei“. Tudorel Toader: Nu sunt 14 recomandări, sunt 12. Ca ministru al Justiţiei nu am procedat ca în precedent să deleg atribuţiile secretarilor de stat. O să vă prezint în curând o situaţie concretă a vizitelor miniştrilor Justiţiei pe fiecare an.  Am elaborat Statutul grefierilor pe care l-a decupat de statutul experţilor criminalişti. Am elaborat Statutul poliţiştilor de penitenciare, statut care a fost adoptat de către Guvern.  Vă spun un lucru. Vă voi pune public să vedeţi, sper să reuşesc în seara asta, să vedeţi cum în septembrie 2018 la Ministerul Public se formează o comisie pentru evaluarea procurorului când era la Alba în 2014-2015. Ca treaba să fie completă, Comisia de evaluare era din 5 membri.

***Proiectul parteneriatului civil iniţiat de Opoziţie, respins de Senat***

**29.octombrie.2018, 17:50**

Legea parteneriatului civil propusă de Oana Bîzgan a fost respinsă de Senat, luni. Iniţiativa legislativă oferă posibilitatea tuturor persoanelor să încheie un parteneriat civil, fie cu cineva de sex opus, fie cu o persoană de acelaşi sex. Proiectul de lege a primit aviz negativ de la Comisia pentru drepturile omului şi de la Comisia juridică. Reprezentanţii comisiilor spun că reglementarea parteneriatului civil nu reprezintă o cerinţă europeană, ci ţine doar de reglementările naţionale ale statelor membre, legiuitorul având obligaţia de a respecta valorile culturale, religioase şi morale ale societăţii, iar dacă ar intra în vigoare această iniţiativă legislativă, ar fi permise şi recunoscute inclusiv uniunile persoanelor de acelaşi sex şi s-ar crea „permisele unor vicii de neconstituţionale”.

În plus, atrag ei atenţia, nu este oferită o soluţie în ceea ce priveşte adopţia unui copil de către partenerii de acelaşi sex. Proiectul de lege a fost depus la sfârşitul lunii martie a acestui an la Senat de către deputatul independent Oana Bîzgan. Proiectul de lege oferă posibilitatea tuturor persoanelor să încheie un parteneriat civil, fie cu cineva de sex opus, fie cu cineva de acelaşi sex, partenerii având aceleaşi drepturi procedurale şi statut în toate instanţele şi procedurile administrative precum cuplurile căsătorite.

***Document. Adrian Năstase îl acuză pe Băsescu de „vânzarea băncilor şi industriei româneşti”***

**19. octombrie. 2018, 12:21**

Fostul premier Adrian Năstase a publicat pe blog un memorandum semnat, în anul 2000, de Traian Băsescu, în calitate de ministru al Transporturilor, cu Banca Mondială. „Puteţi vedea cine este autorul angajamentului incalificabil de privatizare a Petrom şi a întregii industrii româneşti“, scrie Năstase. "Din când în când, Băsescu, în stilul lui obişnuit, mincinos, încearcă să scape de responsabilităţile ce-i revin în dezastrul economiei şi infrastructurii româneşti, în timpul mandatelor pe care le-a avut. Astfel, în Memorandumul semnat de Băsescu, în 2000, referitor la înţelegerile cu Banca Mondială, puteţi vedea cine este autorul angajamentului incalificabil de privatizare a Petrom şi a întregii industrii româneşti. Angajamentele relativ la Petrom se găsesc la pagina 10 din anexă. Până acolo despre sare, apa minerală, CFR marfă, eliminarea băncilor de stat din sistemul bancar românesc, Romtelecom, BRD, Petromidia, Romaero, Tarom, Sidex, Alro, Alprom, Conel şi Romgaz. Toate trebuiau înstrăinate, la fel ca şi flota comercială, despre care opinia publică şi mass media par a fi uitat. Dovada că Memorandumul ministrului transporturilor de atunci, Traian Băsescu, a produs efecte, şi este includerea acestor condiţii în Memorandum de condiţii economice şi memorandum tehnic cu FMI, din 16 mai 2000, care poate fi accesat pe site-ul FMI şi unde se precizează printre altele că: «Al treilea, cu privire la companiile naţionale (fostele regii autonome), după cum s-a convenit cu Banca Mondială, a oferit pentru privatizare la sfârşitul lui 1999 o cotă minoritară de capital al PETROM (35%). Totuşi, această strategie a eşuat în atragerea vreunui interes serios.

***Cum sunt cheltuiţi banii maghiarilor din Transilvania?***

**28.noiembrie.2018, 17:09**

Din anul 2009 UDMR, în calitate de gestionar al sprijinului financiar guvernamental destinat comunităţii maghiare, a primit în total peste 28 de milioane de euro. O mică parte a acestei sume este alocată prin concursuri publice, pentru a finanţa diferite programe comunitare, publicarea de cărţi şi pentru sprijinirea unor organizaţii mass-media, arată erdely.atlatszo.hu.  
Din anul 1994 guvernul acordă sprijin bugetar celor 19 minorităţi etnice recunoscute în mod oficial pe teritoriul ţării, pentru a contribui la finanţarea programelor culturale, în vederea păstrării tradiţiilor şi culturii populaţiilor minoritare din ţară, potrivit unui articol publicat pe erdely.atlatszo.hu, semnat de Zoltan Sipos. Aceste sume se alocă din bugetul Secretariatului General al Guvernului, prin Departamentul pentru Relaţii Interetnice, care funcţionează în cadrul Secretariatului General al Guvernului. Suma alocată revine unei organizaţii care reprezintă minoritatea respectivă. În cazul maghiarimii din România, din 2009, această organizaţie este UDMR. De-a lungul timpului acest sprijin guvernamental, respectiv administrarea ei a cauzat mai multe dezbateri în sânul comunităţii maghiare. La început, înaintea adoptării Legii nr. 27/1996 cu privire la partidele politice, aceste sume au fost încredinţate direct UDMR, care i-a cooptat şi reprezentanţii sferei civile maghiare în administrarea banilor.

**CULTURA**

***O ediţie originală Proust, adjudecată pentru 1,51 milioane de euro, un record mondial pentru o operă în franceză***

**16.decembrie.2018, 11:43**

Ediţia originală a romanului "Du côté de chez Swann", de Marcel Proust, a fost adjudecată, vineri, pentru 1,51 milioane de euro, un record mondial pentru o operă originală în franceză, potrivit unor surse apropiate casei Sotheby's. Este cea mai importantă vânzare din cadrul celei de-a patra sesiuni de licitaţie a Bibliotecii lui Pierre Bergé. Acest exemplar rar, oferit de Proust lui Lucien Daudet, estimat între 600.000 şi 800.000 de euro, provine din Biblioteca lui Pierre Bergé, care a fost adjudecată la Sotheby's în cadrul sesiunii organizate la Hotelul Douot din Paris. Recordul precedent deţinut de o operă opriginală în franceză a fost deţinut din 2009 de o ediţie originală a volumului "Fleurs du mal", de Charles Baudelaire, adjudecată atunci pentru 775.000 de euro. „Sunt foarte fericit. Piaţa a aprobat gustul lui Pierre Bergé”, a comentat expertul Benoît Forgeot pentru AFP. Exemplarul vândut de Sotheby's este îmbogăţit cu un autograf al autorului. "Dragul meu, eşti absent din această carte: eşti o mare parte din inima mea ca să te pot reprezenta vreodată obiectiv, nu vei fi niciodată un personaj, eşti cea mai bună parte a autorului", a scris Proust în dedicaţie. Un total de 130 de loturi au fost propuse spre vânzare vineri. Cea de-a patra vânzare a Bibliotecii lui Pierre Bergé a totalizat 8,10 milioane de euro, dublul celei mai mici estimări. În afară de "Du côté de chez Swann", o ediţie originală a volumului "Essais", de Michel de Montaigne, a fost vândută pentru 682.000 de euro (estimare 400.000/ 500.000 de euro). Una dintre primele traduceri în franceză a cărţii "Vies de Plutarque" a fost vândută cu 671.780 de euro. Acest manuscris pe pergament, ilustrat cu 54 de desene, a fost estimat între 400.000 şi 600.000 de euro. Capodoperă a Renaşterii, considerată drept cartea fondatoare a botanicii moderne, "De historia stirpium" (1542), de Leonhart Fuchs, a fost adjudecată la 425.000 de euro. Ilustrată cu 512 planşe gravate pe lemn, în întregime pictate în epocă, ierbarul lui Fuchs constituie o adevărată apariţie a desenului ştiinţific în botanică.

***Ana Blandiana şi „Centenarul, un exerciţiu de exorcizare”: „Este prilejul care ne obligă şi ne dă şansa să optăm cui vrem să semănăm în continuare”***

**22.noiembrie.2018, 11:56**

Duminică, 2 decembrie, de la ora 11.00, la Sala Pictura a Teatrului Naţional Bucureşti, Ana Blandiana prezintă conferinţa cu tema „Centenarul, un exerciţiu de exorcizare”. „Suntem urmaşii a tot ce s-a întâmplat în această ultimă sută de ani, începută prin miraculosul efort care a dat sens mileniilor anterioare. Suntem urmaşii românilor care au înfăptuit România Mare şi suntem urmaşii românilor care i-au întemniţat şi i-au îngropat în Cimitirul Săracilor din Sighet pe aceştia.  Centenarul nu este o festivitate, el este prilejul NP care ne obligă şi ne dă şansa să optăm pe cine vrem să continuăm, cui vrem să semănăm în continuare, care sunt modelele pe care vrem să le urmăm. Dar asta presupune înainte de toate cunoaşterea conţinutului celor 100 de ani şi asumarea istoriei pe care o cuprind”, spune poeta Ana Blandiana.  Ana Blandiana este originară din Timişoara, unde s-a născut în 1942. La naştere se numea Otilia Valeria Coman, iar după căsătoria cu scriitorul Romulus Rusan a devenit Otilia Valeria Rusan. Cei apropiaţi îi spun Doina, însă „porecla” schimbată în renume este pseudonimul Ana Blandiana. (Poeta l-a compus preluând numele melodios al satului - Blandiana, din judeţul Alba - în care s-a născut mama ei şi desprinzând din el şi un prenume.) Încă dinainte de a fi studentă, debutează cu poezia Originalitate în revista Tribuna din Cluj (1959). Între 1960-1963 i se interzice însă să mai publice, din motive politice. Începând din 1964 semnătura ei poate fi întâlnită din nou în presa literară, în special în Contemporanul, unde i se încredinţează o rubrică săptămânală de însemnări (Antijurnal). Tot în 1964 publică prima sa carte de versuri, Persoana întâia plural, care o aduce în centrul atenţiei criticii literare. Când se stabileşte, deci, la Bucureşti, nu este o necunoscută. În 1969 primeşte, de altfel, Premiul pentru Poezie al Uniunii Scriitorilor (primul dintr-o lungă listă de premii: Premiul pentru Poezie al Academiei Române, 1970, Bucureşti, Premiul pentru Proză al Asociaţiei Scriitorilor din Bucureşti, Premiul Internaţional Herder, Viena, 1982, Premiul "Opera omnia", 1994, Premiul Naţional de Poezie, 1997, Premiul pentru Poezie al Uniunii Scriitorilor, 2000 etc.).

***Cărtărescu, ignorat de presa culturală după ce a fost distins cu Premiul Thomas Mann pentru literatură. „Mi-e tare ruşine că trăiesc într-o lume ca a noastră“***

**20.noiembrie.2018, 13:07**

Mircea Cărtărescu, care a fost distins, sâmbătă, în sala teatrului din Lubeck, cu Premiul Thomas Mann pentru literatură, este dezamăgit de mass media românească, pentru că nu a reflectat recentele sale recunoaşteri literare foarte prestigioase pe plan internaţional. Scriitorul a fost distins în această toamnă şi cu Premiul Formentor de las Letras 2018, în valoare de 50.000 de euro. Scriitorul Mircea Cărtărescu a primit, sâmbătă seara, Premiul Thomas Mann 2018, unul dintre cele mai mari premii ale literaturii germane. La ceremonia din oraşul Lubeck au participat scriitorul şi traducătorul Ernest Wichner care a ţinut Laudatio, poetul şi editorul Michael Kruger care a citit discursul de mulţumire, editorul austriac Herbert Ohrlinger şi traducătoarea suedeză Inger Johansson. Scriitorul Mircea Cărtărescu a scris pe pagina lui de Facebook că la ceremonie au participat şi preşedintele Societăţii Thomas Mann şi primarul oraşului Lubeck. În primăvară, Cărtărescu a fost distins cu un alt premiu prestigios internaţional pentru literatură, Premio Formentor de las Letras 2018, în valoare de 50.000 de euro.  „Inutil să spun că n-a fost niciun jurnalist român la ceremonia de la Lubeck (sau de la Cap de Formentor) şi că nu mi s-a solicitat niciun interviu în mediile româneşti despre cele două premii internaţionale primite anul acesta. Nicio instituţie politică, culturală, literară etc. n-a găsit cu cale să spună ceva despre mica mea realizare din, nu-i aşa, anul centenarului", a scris Mircea Cărtărescu.

„Nu am eu nevoie de toate astea, dar aşa ar fi normal într-o lume civilizată. E motivul pentru care trebuie să consemnez eu însumi, aici, pe Facebook, aceste biete întâmplări. Dacă nu scriu eu, nu scrie nimeni. Vă spun sincer, mi-e tare ruşine că trăiesc într-o lume ca a noastră. Şi aici nu mai e vina lui Dragnea&Co“, a subliniat scriitorul pe pagina sa de Facebook. „Vine ministru al Culturii un om care n-a avut niciodată niciun fel de legătură cu zona culturii. În plus, e omul care crede că o mamă singură cu doi copii nu e o familie. Lumea pe dos românească, a scris Cărtărescu, pe pagina sa de Facebook.

***Fragment în avanpremieră. „Pâlpâiri”, cel mai recent roman semnat de Dan Lungu, lansat la „Gaudeamus”***

**7.noiembrie.2018, 17:07**

Sâmbătă, 17 noiembrie, de la 16.30, la Târgul Internaţional de Carte „Gaudeamus”, va avea loc lansarea romanului „Pâlpâiri”, de Dan Lungu. Un roman suprinzător şi amuzant, „Pâlpâiri”, apărut la editura Polirom, reprezintă o privire nouă, ludic-epistemologică, asupra satului românesc contemporan. „Adevărul” prezintă, în avanpremieră, un fragment din romanul semnat de Dan Lungu. Un ins excentric şi misterios, aflat în concediu de recuperare sau explorare a identităţii, ajunge la capătul lumii, pe care nu-l cunoaşte decât din jocurile pe calculator. Mai precis, merge într-un sat, unde caută o metodă şi un obiect de cercetare absolut personale, cu ajutorul cărora să-şi redefinească viaţa. Realitatea complică însă imprevizibil şi sistematic lucrurile, de unde o serie întreagă de aventuri, la sfârşitul cărora casele din chirpici şi rachiul de colivă ajung să aibă farmecul lor.

***INTERVIU Vlad Zamfirescu, despre „Secretul fericirii”: „Vizavi de locul de filmare era un club şi aveam muzică noapte de noapte pe platou”***

**07.noiembrie.2018, 11:35**

„Secretul fericirii”, debutul în regie al actorului Vlad Zamfirescu, a intrat recent în cinematografe. O poveste despre prietenie, dragoste şi răzbunare, filmată într-un singur loc, pe terasa de pe acoperişul unui bloc, „Secretul fericirii” are la bază cartea lui Alexandru Popa. Într-un scurt interviu pentru „Adevărul”, Vlad Zamfirescu povesteşte ce a însemnat munca la acest proiect. Pe Vlad Zamfirescu (44 de ani) îl ştiţi de pe scenele teatrelor, dar şi de pe ecrane, din filme precum „Restul e tăcere”, în regia lui Nae Caranfil. Cel mai recent proiect al său este „Secretul fericirii” în care are o dublă calitate: de actor şi de regizor.  În calitate de actor îl joacă pe Tom, personaj de o inteligenţă sclipitoare, după cum a povestit pentru „Adevărul”. În ceea ce priveşte partea de regie, totul a venit foarte firesc, mai ales pentru că a fost fascinat de text, la care s-a raportat ca la unul scris de un mare autor.  Filmul urmăreşte doi prieteni care descoperă că fericirea unuia depinde de nefericirea celuilalt, pentru că resursele de fericire ar fi limitate. Spre final, o răsturnare de situaţie arată cât de fragilă este fericirea oamenilor şi cât de rapid poţi trece de la extaz la agonie. Toate astea cu camera doar pe chipurile celor trei personaje.

Cum ai ajuns în postura de regizor?

Destul de firesc. Am început acum ceva ani să montez în teatru, apoi proiectele ca şi regizor s-au înmulţit. Şi aşa am ajuns la „Secretul Fericirii” care mi-a fost propus ca scenariu de film. Şi, pentru că şi Cristina Dobriţoiu (producătorul filmului-n.r.) a considerat că scenariul e foarte bun, am ajuns aici.

Cum te-ai raportat la textul scris de Alexandru Popa?

Am fost fascinat de text. Am învăţat în şcoală că atunci când te întâlneşti cu un text al unui autor important, trebuie să te gândeşti de 10 ori înainte să ai curajul să tai sau să modifici ceva. Omul ăla a stat probabil luni de zile aplecat asupra textului. Cine să mă cred eu să tai, ???? să inversez scene şi să hotărăsc într-o repetiţie de patru ore că am soluţii mai bune decât el? Cum ai invita pe cineva să vadă „Secretul fericirii”? Ce i-ai spune?

I-aş spune, „du-te să îl vezi şi vorbim după. E o poveste coerentă, cu răsturnări de situaţie şi cu un final consistent. Aştept să mă contrazici”.

***Marile personalităţi şi ultimele lor cuvinte. Voltaire, întrebat dacă se leapădă de diavol: „Acum, bunul meu om, nu e timpul să îmi fac inamici”***

**24.octombrie.2018, 19:15**

De la un calm incredibil în faţa morţii, la glume şi până la regretul că nu au putut aduce o contribuţie mai mare omenirii- astfel de atitudini au fost exprimate de marile figuri ale istoriei în ultimele clipe ale vieţii. „Adevărul” prezintă cinci personalităţi şi ultimele lor cuvinte.

Voltaire şi prudenţa

În ciuda vârstei înaintate, în 1778, filosoful francez Voltaire (21 noiembrie 1694- 30 mai 1778)  mergea la premiera spectacolului „Irene”, montat după piesa sa. Pentru că era bolnav şi era sigur că sfârşitul i se apropie, acesta nota ceea ce credea că reprezintă ultimele sale gânduri.  „Mor adorându-l pe Dumnezeu, iubindu-mi prietenii, fără să-mi urăsc inamicii şi detestând superstiţia”. Totuşi, ceasul nu i-a bătut în acel moment, astfel că a apucat să se bucure de admiraţia celor care au văzut „Irene”, însă la scurt timp s-a îmbolnăvit din nou. Conform lui Jack Adler, detaliile în legătură cu trecerea sa în nefiinţă sunt incerte, dar o anumită relatare „pare apropiată firii sale chiar dacă este posibil să fie apocrifă” (aşa cum notează în volumul ”Soulmates from the Pages of History: From Mythical to Contemporary, 75  examples of the Power of Friendship”).  Aflat pe moarte, preotul i-a cerut lui Voltaire să se lepede de diavol.  „Acum, bunul meu om, nu e timpul să îmi fac inamici”, ar fi răspuns Voltaire. Conform unei alte relatări a ultimelor clipe de viaţă ale filosofului, mai notează Adler, acesta ar fi refuzat să se dezică, murmurându-i unui grup de preoţi „lăsaţi-mă să mor în pace”.

***Premiera mondială „Moromeţii 2” va avea loc pe 2 noiembrie la Festivalul de Film de la Salonic***

**23.octombrie.2018, 19:02**

„Moromeţii 2” a fost selecţionat la cea de-a 59-a ediţie a prestigiosului festival internaţional de film de la Salonic (1 – 11 noiembrie 2018), în cadrul secţiunii Balkan Survey, curatoriată de Dimitris Kerkinos. Iosif Paştina, actorul care îl interpretează pe Niculae în „M...  Anul trecut, în cadrul aceleiaşi secţiuni, ca parte a unui tribut special intitulat „From Words To Images: Balkan Literature And Cinema”, a fost proiectată cu succes prima parte a filmului Moromeţii. Filmul, care re-aduce pe marile ecrane iubitele personaje ale lui Marin Preda, va fi proiectat la Salonic pe 2 şi 3 noiembrie, în prezenţa regizorului Stere Gulea. Moromeţii 2 continuă povestea familiei lui Ilie Moromete, din satul din Câmpia Dunării, şi-l are în prim-plan pe mezinul Niculae. Anii 1945-1946 îl găsesc pe Ilie Moromete îmbătrânit, dar încă în putere. Între el şi cea de-a doua soţie, Catrina, tensiunile continuă, în timp ce Niculae este pus la încercare de promisiunile lumii noi, în care totul e posibil dacă te înregimentezi. Filmul este regizat de Stere Gulea, imaginea este semnată de Vivi Drăgan Vasile, producţia este realizată de Oana Giurgiu şi Tudor Giurgiu, iar în rolurile principale se regăsesc Horaţiu Mălăele, Dana Dogaru şi Iosif Paştina.  Balkan Survey este o secţiune de tradiţie în cadrul Festivalului de la Salonic, a fost iniţiată în urmă cu 25 de ani şi găzduieşte an de an o selecţie a celor mai bune 15 pelicule (lungmetraje şi scurtmetraje) din producţia anuală a regiunii. În plus, în acest an va exista şi un program special dedicat predecesorilor noului val de film românesc, o selecţie suplimentară de 8 titluri (Reconstituirea, Proba de microfon, 100 de lei, O lacrimă de fată, Concurs, Secvenţe, E pericoloso sporgersi, Marfa şi banii) fiind propusă publicului care va participa între 1 şi 11 noiembrie la cel mai important festival de film din Grecia şi unul dintre cele mai vechi şi apreciate festivaluri din lume. Printre filmele incluse în selecţia oficială a secţiunii, alături de Moromeţii 2, se numără şi Butterflies (r. Tolga Karaçelik, Turcia), Cold November (r. Ismet Sijarina, Kosovo), You Have the Night (r. Ivan Salatić, Muntenegru, Serbia). Îmi este indiferent dacă în istorie vor intra ca barbari (r. Radu Jude, România) şi Alice T. (r. Radu Muntean, România).

***Lista lui Tolstoi. Care sunt cărţile care l-au influenţat pe marele scriitor rus şi gradul de influenţă al fiecăreia***

**14.octombrie.2018, 14:27**

Lev Tolstoi este unul dintre cei mai mari scriitori ai literaturii universale, cărţile sale fiind o sursă de inspiraţie pentru foarte mulţi autori. Cine l-a inspirat însă pe conte? În 1891, acesta realiza, la cererea unui editor rus, o listă cu titlurile cărţilor care l-au influenţat, Tolstoi scriindu-le prin indicarea gradului de influenţă: „enorm”, „foarte puternic” sau „puternic”. În lista alcătuită de Lev Tolstoi în 1891, pe când avea 63 de ani, titlurile aparţin literaturii engleze, franceze, germane şi ruse. De asemenea, după 35 de ani, titlurile din literatura engleză se înmulţesc, scriitorul rus afirmând, în 1877, că aceasta a oferit unele dintre cele mai bune cărţi. Pe lângă „calificativul” oferit fiecărui titlu, Tolstoi şi-a împărţit lecturile şi în funcţie de vârstele la care le citise: între 14 şi 20 de ani, între 25 şi 50 de ani, respectiv între 50 şi 63 de ani.  „Când iau acasă cărţi englezeşti, mereu găsesc că au ceva nou şi proaspăt”, ar fi spus Tolstoi, citat de R.F. Christian, în ”Tolstoy: A Critical Introduction”. Între 14 şi 20 de ani, printre titlurile care l-ar fi influenţat „enorm” pe scriitor se numără Predica de pe munte din Evanghelia după Matei; „Émile sau despre educaţie” şi „Confesiuni” de Jean-Jacques Rousseau; „Viy”, o povestire de Gogol; şi „David Copperfield” de Charles Dickens. Printre cărţile care şi-au lăsat „foarte puternic” amprenta asupra tânărului Tolstoi, se numără „Eugene Onegin” de Aleksandr Puşkin; „Hoţii” a lui Schiller; sau „Suflete moarte” de Gogol. Cu privire la vârstele cuprinse între 20 şi 35 de ani, în lista lui Tolstoi, niciun titlu nu e trecut ca având o influenţă „enormă”, dar „Notre-Dame de Paris” a lui Hugo şi „Hermann şi Dorothea” de Goethe l-ar fi influenţat foarte puternic, iar „Iliada şi Odiseea”- citită în rusă; „Phaidon” şi „Banchetul” lui Platon, precum şi poeme de Fiodor Tiutcev, Aleksei Kolţov şi Afanasy Fet sunt trecute la o influenţă puternică.